সল্টলেক DA -4 ব্লকে আগুন, দমকলের চেষ্টায় নিয়ন্ত্রণে

সাকিল মুস্তাক, কলকাতা: পর পর অগ্নিকাণ্ডের (Fire Incident) কবলে রাতের কলকাতা (Kolkata)। সম্প্রতি শহরের ফুল মার্কেটে আগুন লাগে। তার কয়েকদিন যেতে না যেতেই গভীর রাতে সল্টলেক DA 4 (Saltlake DA-4) ব্লকে একটি বাড়ি তিনতলায় অগ্নিকাণ্ডের ঘটনা।

দমকলের (Fire Brigade) তিনটি ইঞ্জিনের চেষ্টায় নিয়ন্ত্রণে আসে আগুন। ঘটনাস্থলে যান দমকল মন্ত্রী সুজিত বসু (Minister Sujit Boss)।

আরও পড়ুন: বিহার, বাংলার ভোট হবে দেশের ২৬ তম মুখ্য নির্বাচন কমিশনারের নেতৃত্বে

জানা যায়, ওই বাড়িতে যখন আগুন লাগে, ওই সময় তাঁর স্ত্রী ও পাঁচ বছরের মেয়েও বাড়িতে ছিল। সেই সময় ডাইনিংরুমে মেয়েকে খাওয়াচ্ছিলেন মা। আগুন লাগতেই তারা কোনওরকমে বেরিয়ে আসতে পারলেও তিনতলার ঘরে আটকে পড়েন দেবর্ষি গঙ্গোপাধ্যায়। দমকলের তিনটি ইঞ্জিন গিয়ে আগুন নেভায়। দমকল কর্মীরা তিনতলার ওই ঘরে পৌঁছে দেখতে পান, সেখানে সিগারেটের টুকরো পড়ে রয়েছে।

তাই কীভাবে আগুন লাগল, তা তদন্ত সাপেক্ষ হলেও, ধূমপানের কারণে আগুন লাগে বলে প্রাথমিকভাবে অনুমান। ‘স্বামী ও স্ত্রীর সম্পর্ক ভাল ছিল না। বর সুস্থ অবস্থায় ছিল না। মদ্যপ ছিল,তাই বাইরে বার করা যায়নি’, বলে দাবি স্থানীয়দের।